હવે તમારા મોબાઇલનું માઇક ચાલુ થઈ જશે. તમે બોલવા લાગો અને તમારી નજર સામે તમારા સેક્રેટરી સમું જીબૉર્ડ ટાઇપ કરતું જશે. તમારી જેટલી પણ સ્પીડ હોય તેટલી સ્પીડથી તમે બોલી શકો છો અને જીબૉર્ડ ટાઇપ કરતું જશે. પરંતુ આમાં તકલીફ એ છે કે તે પૂર્ણવિરામ, અલ્પવિરામ, સેમીકૉલન, કૉલન, અવતરણચિહ્ન, વગેરે નહીં ટાઇપ કરે. ફકરા પાડવા હશે તો તે પણ નહીં પાડે. આ તમારે જાતે જ કરવું પડશે. પરંતુ જેટલી ઝડપથી જીબૉર્ડ ટાઇપ કરી આપે છે તે જોતાં આટલા ફેરફાર કરવામાં બહુ વાર ન લાગે અને સરવાળે તમારો સમય બચી જાય છે અને તમારા હાથ-આંગળા અને ખભાનો દુઃખાવો પણ થતો નથી. જે લોકો પત્રકાર હોય કે પછી સાહિત્યકાર અથવા તો સૉશિયલ મિડિયા પર એક્ટિવ હોય તેમના માટે આ સારું છે.